open-index/open-wikipedia-markdown huggingface dataset:
২০১৯–২০ একস্ত্রাকলাসা

**২০১৯–২০ একস্ত্রাকলাসা** (স্পন্সরজনিত কারণে **পিকেও একস্ত্রাকলাসা** নামেও পরিচিত) পোলীয় ফুটবল চ্যাম্পিয়নশিপের ৯৪তম এবং একস্ত্রাকলাসার ৮৬তম মৌসুম। এই মৌসুমটি ২০১৯ সালের ১৯শে জুলাই তারিখে শুরু হয়েছে। পিয়াস্ত গ্লিভিৎসে এই লীগের বর্তমান চ্যাম্পিয়ন ছিল। এই মৌসুমে রাকুফ চেঁস্তোখোভা এবং এউকাএস উচ ২০১৯–২০ আই লিগা হতে যোগদান করেছিল এবং মিয়েচ লেগনিৎসা এবং জাগওয়েম্বিয়ে সসনোভিয়েৎস ২০১৮–১৯ একস্ত্রাকলাসায় অবনমিত হয়েছিল।

## দল
### স্টেডিয়াম এবং অবস্থান

# ৩১,৮৭১ জনে উন্নীত করা হচ্ছে। 
# রাকুফ চেঁস্তোখোভা বেউখাতুফের স্তাদিওন জিকেএস নিজেদের সকল হোম ম্যাচ খেলেছে। 

## তথ্যসূত্র

## বহিঃসংযোগ
* 
* উয়েফায় একস্ত্রাকলাসা

বিষয়শ্রেণী:একস্ত্রাকলাসা মৌসুম
বিষয়শ্রেণী:২০১৯–২০-এ পোলীয় ফুটবল
বিষয়শ্রেণী:২০১৯–২০-এ ইউরোপীয় ফুটবল লীগ
বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা
লক্ষ্মীটারী ইউনিয়ন

**লক্ষীটারী ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ২৭.১২ কিমি২ (১০.৪৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,১৬৫  জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ৮টি।

## নামকরণ
নামকরণ নিয়ে একাধিক তথ্য পাওয়া যায়। মহিপুর জমিদার বাড়ির সামনে ‘নকীটারী’ নামক স্থানে কয়েকটি হিন্দু পরিবার ছিল। খুব সম্ভবত ‘লক্ষ্মী’ থেকে অধিক ব্যবহারের কারণে ‘নকী’ হয়েছে। কেননা গংগাচড়াবাসী ‘ল’ কে ‘ন’ বলে। অথবা প্রাচীন কালে এ অঞ্চলে সম্পদে ভরপুর ছিল। তাই হিন্দুরা তাদের লক্ষ্মী দেবতার নামানুসারে এ অঞ্চলের নাম লক্ষ্মীটারী রাখে। কোচবিহারের মহারাজা লক্ষ্মীনারায়ণের নামানুসারে নামকরণ করা হয়। অথবা বহু বছর আগে তিস্তা নদীর ধারে লক্ষ্মীটারী নামে এক হিন্দু বসতিপূর্ণ গ্রাম ছিল, যার নাম লক্ষ্মীটারী। গংগাচড়া থানার ইউনিয়ন ভাগাভাগি ও তার নামকরণের সময় পুরো ইউনিয়য়নের নাম লক্ষ্মীটারী রাখা হয়। টারী গংগাচড়ার আঞ্চলিক ভাষা যার অর্থ পাড়া বা মহল্লা।

## প্রশাসনিক বিভাগ
### গ্রাম
গ্রামগুলি হল:
# শংকরদহ
# পূর্ব ইচলী
# পশ্চিম ইচলী
# পশ্চিম মহিপুর
# বাগেরহাট
# পূব মহিপুর
# বড়িডাঙ্গী
# মান্দ্রাইন
# কিশমত দুখিয়া
# বোয়ালমারী
# খানাটারী
# মহিষবাতান
# চরইশোরকোল
# জয়রাওঝা

### মৌজা
# শংকরদহ
# ইচলী
# মহিপুর
# বড়িডাঙ্গী
# মান্দ্রাইন
# কিশমত দুখিয়া
# চরইশোরকোল
# জয়রাওঝা

## দর্শনীয় স্থান
মহিপুর জমিদার বাড়ি মসজিদ, কুয়া, শানবান্ধা পুকুর ও মহিপুর ব্রিজ।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:গংগাচড়া উপজেলার ইউনিয়ন
একেএম মুসা

**একেএম মুসা** শাহাবুদ্দিন আহমেদ তত্ত্বাবধায়ক সরকারের একজন কর্মকর্তা মন্ত্রীর পদমর্যাদার প্রাক্তন উপদেষ্টা। তিনি শিল্প মন্ত্রানালয়ে এবং বস্ত্র ও পাট মন্ত্রণালয় এর মন্ত্রী হিসাবে দায়িত্ব পালন করেছিলেন।

## তথ্যসূত্র

বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:২০০৩-এ মৃত্যু
বিষয়শ্রেণী:বাংলাদেশী খুনের শিকার
চংশান লু মসজিদ

**চংশান স্ট্রিট মসজিদ** () চীনের কুয়াংশি প্রদেশের গুইলিনের জিয়াংসান জেলায় অবস্থিত একটি মসজিদ। মসজিদটি গুইলিনের বৃহত্তম মসজিদ।

## ইতিহাস
১৭৩৫ সালে কিং রাজবংশের ইওংঝেং সম্রাটের শাসনকালের সময় মসজিদটি নির্মাণ করা হয়েছে।  ১৮৪৯ সালে মসজিদটির সম্প্রসারণ হয় এবং দাওগুয়াং সম্রাট এবং গণপ্রজাতন্ত্রী চীনের সময় দুইবার সংস্কার করা হয়। 

## স্থাপত্য
মসজিদটি প্রায় ২,০০০ বর্গমিটার এলাকা নিয়ে গঠিত। মসজিদটি চীনা এবং ইসলামী স্থাপত্যের সংমিশ্রণে নির্মাণ করা হয়েছে। মসজিদটিতে প্রধান নামাজঘর, বক্তৃতা হল, অযুখানা ইত্যাদি আছে।  প্রধান নামাজঘরের চারদিকে ২৪ টি লাল স্তম্ভ ও ১২ টি কাঠের লাল স্তম্ভ  আছে। মসজিদে ২০০ জন মুসল্লি একসাথে নামাজ পড়তে পারে। মসজিদে নারী ও পুরুষের আলাদা আলাদা নামাজ পড়ার ব্যবস্থা আছে। 

## আরো দেখুন

* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:চীনের মসজিদ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক নেই
বিষয়শ্রেণী:১৭৩৫-এ প্রতিষ্ঠিত
বিষয়শ্রেণী:১৭৩৫-এ সম্পন্ন মসজিদ
গংগাচড়া ইউনিয়ন

**গংগাচড়া ইউনিয়ন** বাংলাদেশের রংপুর বিভাগের রংপুর জেলা গংগাচড়া উপজেলার অন্তর্গত একটি ইউনিয়ন। এটি ৬৪.৫৪ কিমি২ (২৪.৯২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৯২৮ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।

## প্রশাসনিক বিভাগ
### গ্রাম
গ্রামগুলি হল:

# গংগাচড়া
# গংগাচড়া নিউস্টারপাড়া
# গংগাচড়া খামারপাড়া
# গংগাচড়া মুন্সিপাড়া
# গংগাচড়া থানাপাড়া
# গংগাচড়া পূর্বমধ্যপাড়া
# গান্নারপাড়
# ধামুর
# ধামুর বোল্লারপাড়
# গংগাচড়া মধ্যপাড়া
# গংগাচড়া শান্তিপাড়া
# গংগাচড়া দোলাপাড়া
# গংগাচড়া মনাকষা
# ভূটকা
# পশ্চিম নবনীদাস
# পূর্ব নবনীদাস
# আরাজীনিয়ামত
# নিলকচন্ডী
# চেংমারী
# পশ্চিম মান্দ্রাইন
# দক্ষিণ চেংমারী

### মৌজা
ইউনিয়নে ৯টি মৌজা আছে।
# কিসমত ধামুর
# ধামুর
# গংগাচড়া
# ভূটকা
# নবনীদাস
# আরাজিনিয়ামত
# নিলকচণ্ডী
# চেংমারি
# মানদ্রাইন পশ্চিমপাড়া

## দর্শনীয় স্থান
হর্টিকালচার সেন্টার, কৃষি গবেষণা কেন্দ্র, ডাকবাংলা, বেড়িবাঁধ, শহীদ মিনার।

## সাংস্কৃতিক অবকাঠামো
সাংস্কৃতিক সংগঠন ১টি, ঈদগাহ ১৩টি, কবরস্থান ১৭টি, শ্মশান ৮টি।

## তথ্যসূত্র

## বহিঃসংযোগ
* 

বিষয়শ্রেণী:গংগাচড়া উপজেলার ইউনিয়ন
গজঘণ্টা ইউনিয়ন

**গজঘন্টা ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৬,৫০৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।

## নামকরণ
গজঘণ্টার পূর্ব নাম ছিল ব্রহ্মধাম (ব্রাহ্মণদের পূজা-অর্চনার অঞ্চল)। তখন এখানকার হিন্দুদের অধিকাংশ ব্রাহ্মণ ছিল। এখানে তখন যে কয়টি জমিদার পাওয়া যায় তারা সবাই হিন্দু ছিল। গজঘণ্টা বাজারের পশ্চিম পাশে মানাস নদীর উপর বর্তমান যে সেতু রয়েছে (তখন এখানে সেতু ছিল না) সেখানে এখানে একদিন জমিদারের হাতির ঘণ্টা খুলে পড়ে যায়। সে থেকে গজঘণ্টা নামের উৎপত্তি। এই মতও প্রচলিত যে, এখানে তখন স্থানীয় জমিদারগণের হাতির সংখ্যা এত বেশি ছিল যে, তাদের ঘণ্টার শব্দ দূর থেকে শোনা যেত। তা থেকে গজঘণ্টা নামের উৎপত্তি (গজ অর্থ হাতি)।

## প্রশাসনিক বিভাগ
### মৌজা
ইউনিয়নের ৯টি মৌজার নাম:
* তালুক হাবু
* কিসমত হাবু
* উমর
* জয়দেব
* মইসেশুর
* রমাকান্ত
* একনাথ
* রাজবল্লভ
* ছালাপাক

### গ্রাম
গ্রামগুলি হল:
# জয়দেব উত্তর
# জয়দেব মধ্য
# জয়দেব পূর্ব
# ছালাপাক
# একনাথ
# রমাকান্ত মহিষাশুর
# রাজবল্লভ
# তালুকহাবু
# কিশামতহাবু
# উমর

## দর্শনীয় স্থান
উমাকান্ত জমিদার বাড়ির ধ্বংসাবশেষ ও **হাবু বালারঘাট কেন্দ্রীয় ঈদগাহ মাঠ**

(হাবু ৫৭ জামাত ঈদগা)। 

## সাংস্কৃতিক অবকাঠামো
ইউনিয়নে ৬টি ইদগাহ, ২৫টি কবরস্থান, ২টি শ্মশান, ৭টি পেশাজীবী সংগঠন ও ৪টি ক্রীড়া সংগঠন আছে।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:গংগাচড়া উপজেলার ইউনিয়ন
মর্ণেয়া ইউনিয়ন

**মর্ণেয়া ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৪৯.৯১ কিমি২ (১৯.২৭ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৩৭ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৯টি।

## নামকরণ
মর্ণেয়ার পূর্ব নাম ছিল মোবিলা। এই ইউনিয়নে জমচওড়া বা মৃত্যুর চওড়া নামক একটি স্থান আছে। যেখানে ফকির-সন্ন্যাসীরা ব্রিটিশ সমর্থকদেরকে ধরে এনে হত্যা করত। তা থেকে এই ইউনিয়নের নাম মরণের স্থান বা মর্ণেয়া হয়েছে।

## অবস্থান
মর্ণেয়া ইউনিয়নের পশ্চিমে ১২নং গংগাচড়া ইউনিয়ন, দক্ষিণ পশ্চিমে ৪নং পশুরাম ইউনিয়ন, দক্ষিণে তপোধন ইউনিয়ন, পশ্চিমে গংগাচড়া উপজেলার ৭ নং গজঘন্টা ইউনিয়ন, উত্তরে লালমনিরহাট জেলার আদিতমারী উপজেলা রয়েছে। উত্তর দিকে তিস্তা নদী প্রবাহিত।

## প্রশাসনিক বিভাগ
### মৌজা
ইউনিয়নের ১৩টি মৌজার নাম যথাক্রমে:
* আলাল
* নিলারপাড়
* আরাজিজয়দেব
* ছোট রুপাই
* বড় রুপাই
* মৌভাষা
* বকসা
* রামদেব
* কামদেব
* মর্ণেয়া
* নরসিংহ
* হাজিপাড়া
* একর ও কিসমত মর্ণেয়া

### গ্রাম
নিলার পাড়া, ছোট রুপাই, বড় রুপাই, দৌঃ মৌভাষা, মৌভাষা, বকসা, কামদেব, মর্ণেয়া চড়,নরসিং,হাজীপাড়া ও কিসামত।

## দর্শনীয়স্থান
এখানকার দর্শনীয় স্থান হচ্ছে-লাখেরাজটারী সাদা মসজিদ, খলিফার বাজার মসজিদ ও মজরউল্লাহ খলিফার বাড়ির ধ্বংসাবশেষ।

## সাংস্কৃতিক অবকাঠামো
এখানে ইদগাহ ১০টি, কবরস্থান ১০টি, ক্রীড়া সংগঠন ৪টি, সাংস্কৃতিক সংগঠন ১টি ও পেশাজীবী সংগঠন ১টি।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:গংগাচড়া উপজেলার ইউনিয়ন
আলমবিদিতর ইউনিয়ন

**আলমবিদিতর ইউনিয়ন** বাংলাদেশের রংপুর বিভাগের রংপুর জেলার গংগাচড়া উপজেলার অন্তর্গত একটি ইউনিয়ন পরিষদ। এটি ৭৫.১৯ কিমি২ (২৯.০৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৭,৬৩৫ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৩টি।

## নামকরণ
মোঘল বংশীয় আলম নামক একজন বিশিষ্ট ব্যক্তির এই স্থানে বসবাস করতেন ও তার মৃত্যু এখানেই হয়। তার নামানুসারে এই ইউনিয়নের নামকরণ করা হয়।

## প্রশাসনিক বিভাগ
### মৌজা
ইউনিয়নের ১৩টি মৌজার নাম যথাক্রমে
* খামার মোহনা
* কিসমত গণেশ
* সয়রাগন্ধা ইসমাঈল
* কিসমত কুতুব
* বিদিতর
* মনিরাম
* কুতুব
* আলমবিদিতর
* মিছনি
* পাইকান
* নগর বড়াইবাড়ি
* আরাজি কুড়িবিশ্যা
* তালুক ভূবন

### গ্রাম
# খামারমোহনা
# সীট কুতুব
# বিদিতর
# কিসমত গণেশ
# কিসমত কুতুব
# বিদিতর
# আলমবিদিতর
# ব্রমোত্তরপাড়া
# বাংলাপাড়া
# পাইকান
# তালুক ভূবন

## যোগাযোগ ব্যবস্থা
এলাকার বেশিরভাগ সড়ক কাঁচা। তবে আনোয়ারমারী কলেজ থেকে আলমবিদিতর এবং আলমবিদিতর থেকে রংপুর সড়ক পাকা। রাস্তার মোট দৈর্ঘ্য ৫৫ কিলোমিটার, পাকা রাস্তা ১৫ কিঃ মিঃ, কাচা রাস্তা ৬০ কিঃ মিঃ। সড়ক পথে বাস, ট্রাক বিভিন্ন যানবাহন যাতায়াত করে।

## দর্শনীয় স্থান
এখানকার দর্শনীয় স্থান হচ্ছে- চাল্লাইবিল ও পাইকান পীর ইউসুফ আলী র.-এর মাজার।

## অন্যান্য
এখানে ঈদগা ৩০টি, ক্লাব ৪টি, কবর স্থান ১৫টি, শ্মশান ৪টি, পোষ্ট অফিস ২টি, আদর্শ গ্রাম ১টি, সাংস্কৃতিক সংগঠন ১টি, পেশাজীবি সংগঠন ২টি আছে।

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:গংগাচড়া উপজেলার ইউনিয়ন
পীরগাছা ইউনিয়ন

**পীরগাছা ইউনিয়ন** বাংলাদেশের রংপুর বিভাগের রংপুরজেলার পীরগাছা উপজেলার অন্তর্গত একটি ইউনিয়ন পরিষদ। এটি ৩৩.১৩ কিমি২ (১২.৭৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৫৬,২৩১  জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।

## গ্রামসমূহ
১। সুখান পুকুর 

২। কিসামত সুখানপুকুর

৩। চন্ডিপুর

৪। গুয়াবাড়ী

৫। পবিত্রঝাড়

৬। নগরজীৎপুর 

৭। তালুক ইসাদ 

৮। নওহাটি 

৯। পিয়ার 

১০। বড়পানসিয়া 

১১। অনন্তরাম 

১২। আরাজি গোপাল 

১৩। ছোট পানসিয়া
## শিক্ষা ব্যবস্থা
#  **মাদ্রাসা**
* পবিত্রঝাড় কারামতিয়া ফাযিল মাদ্রাসা
* চৌধুরাণী ফাতেহিয়া ফাযিল মাদ্রাসা

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:পীরগাছা উপজেলার ইউনিয়ন
বাংলাদেশ ব্যাডমিন্টন ফেডারেশন

**বাংলাদেশ ব্যাডমিন্টন ফেডারেশন**  বাংলাদেশের জাতীয় ফেডারেশন এবং এটি বাংলাদেশের ব্যাডমিন্টন খেলা পরিচালনার জন্য সর্বোচ্চ সংস্থা। **আবদুল মালেক** ফেডারেশনের সভাপতি এবং **আমির হোসেন বাহার** সাধারণ সম্পাদক। 

## ইতিহাস
বাংলাদেশ ব্যাডমিন্টন ফেডারেশন ১৯৭২ সালে বাংলাদেশ মুক্তিযুদ্ধের সমাপ্তির পরে প্রতিষ্ঠিত হয়েছিল। অধ্যাপক ডঃ মোঃ ইউসুফ আলী বাংলাদেশ ব্যাডমিন্টন ফেডারেশনের প্রতিষ্ঠাতা সভাপতি ছিলেন এবং ১৯৭৬ সাল পর্যন্ত দায়িত্ব পালন করেছেন।

২০২১ সালে, একাত্তর টিভির একটি প্রতিবেদনে শহিদ তাজউদ্দিন উডেন ফ্লোর স্টেডিয়ামের ভঙ্গুর অবস্থা তুলে ধরা হয়। কোর্টগুলোর মেঝে হাটার সময় ডেবে যায়। 'বাংলাদেশ গেমস্' এর কোয়ার্টার ফাইনালের খেলায় কাজী নূর আলম তুষারের টেন্ডনের লিগামেন্ট ছিড়ে যায় এই স্টেডিয়ামের একটি কোর্টে। তার চিকিৎসার জন্য প্রায় ১০ লাখ টাকা প্রয়োজন হওয়ায় তিনি বিছানায় ছটফট করছে বলে জানানো হয়। কাউসার নামক আরেকজন খেলোয়াড়ো এখানে আহত হন।

## তথ্যসূত্র

বিষয়শ্রেণী:বাংলাদেশের ব্যাডমিন্টন
বিষয়শ্রেণী:আন্তর্জাতিক ব্যাডমিন্টন ফেডারেশনের জাতীয় সদস্য
বিষয়শ্রেণী:১৯৭২-এ প্রতিষ্ঠিত ক্রীড়া সংস্থা
বিষয়শ্রেণী:বাংলাদেশে ব্যাডমিন্টন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:ঢাকা ভিত্তিক সংগঠন
হলধর পটল

**হলধর পটল** (১৯৩৩ - ৭ জুন, ২০০১) একজন বিশিষ্ট বাঙালি সাংবাদিক ও লেখক।

## কর্মজীবন
ভারতের পশ্চিমবঙ্গের হুগলী জেলায় শুকপুকুর গ্রামের একটি কৃষকপরিবারে তিনি জন্মগ্রহণ করেন। পরবর্তী জীবনে হলধর পটল নামে খ্যাত হলেও তার আসল নাম ছিল উমাশংকর হালদার। স্কুলের চাকরি দিয়ে কর্মজীবন শুরু। তারপরে রেলের চাকরিতে যোগ দেন। সেখান থেকে সাংবাদিকতায় আসেন। বসুমতী, যুগান্তর,  সত্যযুগ, আনন্দবাজার ও বর্তমান পত্রিকায় কাজ করেছেন। ভারতীয় বার্তাজীবী সংঘের সম্পাদক হয়েছিলেন তিনি। বাংলার গ্রামজীবন ও কৃষিকে সংবাদপত্রের পাতায় নিয়ে আসার কৃতিত্ব ছিল তার। ধারাবাহিক অন্তর্তদন্তমূলক রিপোর্ট লিখে ভূমি কেলেঙ্কারি নিয়ে চাঞ্চল্যকর তথ্য ফাঁস করে বিখ্যাত হয়ে যান তিনি।

## রাজনীতি
রেলে ট্রেড ইউনিয়ন সংগঠন করেছেন। ভারতের জাতীয় কংগ্রেস দলে যোগ দিয়ে হুগলী লোকসভা কেন্দ্রে প্রতিদ্বন্দিতা করে পরাজিত হন তিনি।

## তথ্যসূত্র

বিষয়শ্রেণী:১৯৩৩-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:ভারতীয় সাংবাদিক
বিষয়শ্রেণী:বাঙালি সাংবাদিক
এম এ মাজিদ

**এম এ মাজেদ** ছিলেন শাহাবুদ্দিন আহমেদ তত্ত্বাবধায়ক সরকারের স্বাস্থ্য ও পরিবার কল্যাণ মন্ত্রণালয়ের মন্ত্রী ও উপদেষ্টা এবং ডাক্তার।

## কর্মজীবন
ঢাকা মেডিকেল কলেজ ও হাসপাতালের অধ্যক্ষ ছিলেন। ঢাকা বিশ্ববিদ্যালয়ের মেডিসিন বিভাগে এর ডিনের দায়িত্ব পালন করেছিলেন। তিনবার বাংলাদেশ মেডিকেল এসোসিয়েশনের সভাপতির দায়িত্ব পালন করেছিলেন। তিনি রাষ্ট্রপতি হুসেন মোহাম্মদ এরশাদের বিরুদ্ধে চিকিৎসকদের গণতন্ত্রপন্থী আন্দোলনের গুরুত্বপূর্ণ নেতা ছিলেন।

## মৃত্যু
৯ জুলাই ২০১৭ সালে মৃত্যুবরণ করেন।

## তথ্যসূত্র

বিষয়শ্রেণী:২০১৭-এ মৃত্যু
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশী চিকিৎসক
বিষয়শ্রেণী:ঢাকা বিশ্ববিদ্যালয়ের শিক্ষক
এবিএমজি কিবরিয়া

ডান|183x183পিক্সেল
**এবিএমজি কিবরিয়া** (মৃত্যু:২৮ জুন ২০১৪) বাংলাদেশের শাহাবুদ্দিন আহমেদ তত্ত্বাবধায়ক সরকারের প্রাক্তন উপদেষ্টা মন্ত্রীর পদমর্যাদা এবং অবসরপ্রাপ্ত পুলিশ কর্মকর্তা।

## পড়ালেখা
কিবরিয়া ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রি অর্জন করেছেন।

## কর্মজীবন
১৯৫২ সালে কিবরিয়া সেন্ট্রাল সুপিরিয়র সার্ভিস পরীক্ষায় পাস করার পর পাকিস্তানের পুলিশ সার্ভিসে যোগ দেন। পূর্ব পাকিস্তান স্পোর্টস ফেডারেশনের সাধারণ সম্পাদক ছিলেন। পূর্ব পাকিস্তানের গভর্নর শেরে বাংলা এ কে ফজলুল হকের এইড-ডি-ক্যাম্প হিসাবে দায়িত্ব পালন করেছিলেন। কলকাতায় জেলা প্রশাসকের দায়িত্ব পালন করেছেন। আঞ্জুমান মুফিদুল ইসলামের সভাপতি হিসাবে ১৮ বছর দায়িত্ব পালন করেছেন। ১৯৮৫ সালে সাধারণ বীমা কর্পোরেশন সভাপতি হন। শাহাবুদ্দিন আহমেদ তত্ত্বাবধায়ক সরকারের উপদেষ্টার দায়িত্ব পালন করেন এবং যোগাযোগ ও টেলিযোগাযোগ মন্ত্রানালয়ের দায়িত্বে ছিলেন।

## মৃত্যু
২৮ জুন ২০১৪ তারিখে ইউনাইটেড হাসপাতালে মারা যান।

## তথ্যসূত্র

বিষয়শ্রেণী:২০১৪-এ মৃত্যু
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশ পুলিশ মহাপরিদর্শক
ফিনিক্স মসজিদ

**ফিনিক্স মসজিদ** () চীনের চচিয়াং প্রদেশের হাংচৌ শহরে অবস্থিত একটি মসজিদ। চীনের চারটি বড় মসজিদের অন্যতম মসজিদ হিসেবে পরিচিত। চীনে নির্মিত প্রাচীন মসজিদগুলোর মধ্যে অন্যতম মসজিদ।

## ইতিহাস
তাং বা সং রাজত্বকালের সময় প্রথম নির্মাণ করা হয়েছে। পরে মসজিদটিকে বেশ কয়েকবার পুনর্নির্মাণ করা হয়। এটি সং বংশের শেষের দিকে ধ্বংস হয়। ইউয়ান রাজবংশের রাজত্বকালে চীনের আরব ধর্মযাজক আলা আল-দীনের আর্থিক সহায়তায় মসজিদটি মেরামত করা হয়। ১৯২৮ সালে মসজিদ সংলগ্ন রাস্তা তৈরির সময়  মসজিদের মিনারটি সরানো হয়। ১৯৫৩ সালে মসজিদটিকে মেরামত এবং রক্ষণাবেক্ষণের কাজ করা হয়।

## স্থাপত্য
ইসলামিক স্থাপত্যের বৈশিষ্ট্যগুলি বজায় রেখে, মসজিদের মূল ভবনের কাঠামোটি ঐতিহ্যবাহী চীনা স্থাপত্যের আদলে নির্মাণ করা হয়েছে। ১২৮১ সালে কুবলাই খানের শাসনকালে মসজিদের নামাজঘরটি  নির্মাণ করা হয়েছে। ২,৬০০ বর্গমিটার অঞ্চল জুড়ে মসজিদটি অবস্থিত। 

মসজিদটিতে বর্তমানে উল্লেখযোগ্য সংখ্যক বিদেশী দর্শনার্থী পরিদর্শনে যায়।

## বর্তমান অবস্থা
বর্তমানে বর্তমানে শুক্রবারের জুমার নামাজ এবং অন্যান্য নামাজগুলো পড়া হয় না। এর পরিবর্তে নতুন হাঙ্গজু মসজিদে নামাজ পড়া হয়।

## চিত্রশালা

চিত্র:凤凰寺.jpg
চিত্র:Phoenix Mosque 13 2013-11.JPG
চিত্র:Phoenix Mosque, 2019-03-30 04.jpg
চিত্র:Phoenix Mosque, 2019-03-30 03.jpg
চিত্র:Phoenix Mosque 14 2013-11.JPG
চিত্র:


## আরও দেখুন
* চীনে ইসলাম 
* চীনের মসজিদের তালিকা

## তথ্যসূত্র

## বহিঃসংযোগ

* চায়নাকালচার ওয়েবসাইটে মসজিদের বিবরণ

বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
নমিতা

**নমিতা** (জন্ম: ১০ মে, ১৯৮১) একজন ভারতীয় চলচ্চিত্র অভিনেত্রী, যিনি মূলত দক্ষিণ ভারতীয় চলচ্চিত্র জগতে অভিনয় করে থাকেন।

## ব্যক্তিগত জীবন
নমিতা ২০১৭ সালের নভেম্বরে ভারতের তিরুপতিতে তার প্রেমিক বীরেন্দ্রের সাথে বিবাহ বন্ধনে আবদ্ধ হয়েছিলেন।

## কর্মজীবন
নমিতা একটি সুন্দরী প্রতিযোগীয় অংশগ্রহণের মাধ্যমে তার কর্মজীবন শুরু করেছিলেন, নমিতা ১৯৯৮ সালে ১৭ বছর বয়সে *মিস সুরাট*-এর মুকুট অর্জন করেছিলেন। তিনি ২০০১ সালে *মিস ইন্ডিয়া* প্রতিযোগিতায় অংশ নিয়েছিলেন এবং তৃতীয় রানার-আপ হিসাবে স্থান লাভ করেছিলেন।

নমিতা ২০০২ সালের প্রণয়ধর্মী চলচ্চিত্র *সনথাম* দিয়ে অভিনয়ে আত্মপ্রকাশ করেছিলেন। তার পরবর্তী ছবিটি ছিল মারপিটধর্মী চলচ্চিত্রে *জেমেনি* (২০০২), যেখানে তিনি ভেঙ্কটেশের বিপরীতে অভিনয় করেছিলেন। তিনি বিজয়কান্তের বিপরীতে তার প্রথম তামিল চলচ্চিত্র *ইঙ্গল আন্না* (২০০৪)-এ অভিনয় করেছিলেন। ২০১৬ সালে তিনি মোহনলালের সাথে *পুলি মুরুগান* চলচ্চিত্রে অভিনয় করেছিলেন, যা মালয়ালম চলচ্চিত্র জগতে বাণিজ্যিকভাবে ব্যাপক সফল একটি চলচ্চিত্র ছিল।

বহু মৌসুম ধরেই ভারতের কলিঙ্গার টেলিভিশনে নৃত্য প্রতিযোগিতার অনুষ্ঠান *মানাদা মায়িলদা*-তে  বিচারক হিসাবে ছিলেন নমিতা। ২০১৭ সালে তিনি বিজয় টিভির বিগ বস অনুষ্ঠানে অংশ নিয়েছিলেন, যেটি উপস্থাপনা করেছিলেন কামাল হাসান।

তিনি হিমানি ক্রীম, অরুণ আইসক্রীম, মানিকচাঁদ গুটকা এবং নীল হারবাল শ্যাম্পুর মতো বেশ কয়েকটি টিভি বিজ্ঞাপনেও কাজ করেছিলেন।

## জনসংস্কৃতিতে
২০১০ সালের অক্টোবরে তামিলনাড়ুর তিরুচিরাপল্লীতে একজন ভক্ত তাকে অপহরণের চেষ্টা করেছিলেন। ২০১২ সালে জাপানের একটি মিডিয়া স্টেশন *টোকিও টিভি* কর্তৃক নমিতাকে ভারতের "শ্রেষ্ঠ সুন্দরী ব্যক্তি" হিসাবে ভূষিত করা হয়েছিল। নমিতা *নিরাপদ গাড়ি চালনার* পক্ষে ছিলেন এবং জুন ২০১২-এ তিনি এবং তামিল অভিনেতা ভরত *নিরাপদ গাড়ি চালনা* নিয়ে সচেতনতার প্রচার করেছিলেন।

## রাজনীতি
২০১৯ সালে নমিতা অভিনেতা রাধা রবির সাথে চেন্নাইয়ে দলীয় সভাপতি জে. পি. নদ্দার উপস্থিতিতে ভারতীয় জনতা পার্টিতে যোগ দিয়েছিলেন।

## চলচ্চিত্রের তালিকা

## টেলিভিশন

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৮১-এ জন্ম
বিষয়শ্রেণী:বিগ বসের (তামিল টিভি ধারাবাহিক) প্রতিযোগী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:গুজরাতি চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:গুজরাতের অভিনেত্রী
বিষয়শ্রেণী:গুজরাতের নারী মডেল
কাজী ফজলুর রহমান

**কাজী ফজলুর রহমান** (১ নভেম্বর ১৯৩২ – ১৩ ডিসেম্বর ২০২৫) ছিলেন একজন অবসরপ্রাপ্ত আমলা এবং বাংলাদেশের প্রথম তত্ত্বাবধায়ক সরকারের  উপদেষ্টা। তিনি শাহাবুদ্দিন আহমেদের তত্ত্বাবধায়ক সরকারের মন্ত্রীর পদমর্যাদায় উপদেষ্টা হিসেবে দায়িত্ব পালন করেছিলেন।

## শিক্ষা জীবন
কাজী ফজলুর রহমান ঢাকা বিশ্ববিদ্যালয় এবং লন্ডন স্কুল অফ ইকোনমিক্সে পরিসংখ্যান অধ্যয়ন করেছেন। তিনি কেনেডি স্কুল অফ গভর্নমেন্ট, হার্ভার্ড বিশ্ববিদ্যালয় থেকে জনপ্রশাসন এবং অক্সফোর্ড বিশ্ববিদ্যালয় থেকে উন্নয়ন অর্থনীতিতেও পড়াশোনা করেছেন। 

## কর্মজীবন
কাজী ফজলুর রহমান পাকিস্তানের সিভিল সার্ভিসে যোগদানের আগে তিনি ঢাকা বিশ্ববিদ্যালয়ে প্রভাষক হিসেবে দায়িত্ব পালন করেছেন। তিনি বাংলাদেশ সরকারের অধীনে অনেক উচ্চপদস্থ প্রশাসনিক পদে অধিষ্ঠিত ছিলেন এবং বিশ্বব্যাংক এবং এশিয়ান ডেভেলপমেন্ট ব্যাংক সহ বিভিন্ন আন্তর্জাতিক উন্নয়ন সংস্থায় উচ্চপদে দায়িত্ব পালন করেছেন।

তিনি সক্রিয়ভাবে আহসানিয়া মিশনের সাথে জড়িত, রাদ্দা এমসিএইচ-এফপি সেন্টারের প্রতিষ্ঠাতা চেয়ারপারসন এবং অ্যাসিড সারভাইভার্স ফাউন্ডেশনের প্রতিষ্ঠাতা চেয়ারপারসন এবং আজীবন সদস্য ছিলেন।

তিনি শাহাবুদ্দিন আহমেদ তত্ত্বাবধায়ক সরকারের মন্ত্রিসভায় সেচ, বন, পরিবেশ, মৎস্য ও প্রাণিসম্পদ মন্ত্রানালয় উপদেষ্টার দায়িত্বে ছিলেন।

## সম্মননা
কাজী ফজলুর রহমান বাংলাদেশের শিক্ষা খাতে অবদানের জন্য তিনি ইউনিসেফ এবং তুর্কি সরকার কর্তৃক পুরষ্কৃত হয়েছেন।

## তথ্যসূত্র

বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:বাংলাদেশের পানিসম্পদ উপদেষ্টা
বিষয়শ্রেণী:ফেনী জেলার ব্যক্তি
বিষয়শ্রেণী:১৯৩২-এ জন্ম
বিষয়শ্রেণী:২০২৫-এ মৃত্যু
বি কে দাস

**বি কে দাস** বা **বিজন কুমার দাস** হলো একজন বাংলাদেশী বিচারপতি ও শাহাবুদ্দিন আহমেদ তত্ত্বাবধায়ক সরকারের মন্ত্রীর পদমর্যাদার প্রাক্তন উপদেষ্টা।

## শৈশব ও পড়ালেখা
১৯৪৩ সালে ব্রিটিশ ভারতের পূর্ব বাংলার সিলেটে জন্মগ্রহণ করের। তিনি ঢাকা বিশ্ববিদ্যালয় থেকে স্নাতক ডিগ্রি অর্জন করেছেন।

## কর্মজীবন
বাংলাদেশ হাই কোর্ট ১২ বছর বিচারক ছিলেন।  এরপরে তিনি বাংলাদেশ সুপ্রিম কোর্ট, আপিল বিভাগে দায়িত্ব পালন করেন। ২০১০ সালে  বাংলাদেশ প্রেস কাউন্সিলের চেয়ারম্যান নিযুক্ত হন।

## মৃত্যু
৮ মার্চ ২০১৫ মৃত্যুবরণ করেন।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:সিলেটের ব্যক্তি
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশী বিচারক
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শাহাবুদ্দিন আহমেদের মন্ত্রিসভার সদস্য
বিষয়শ্রেণী:বাংলাদেশের তত্ত্বাবধায়ক সরকারের উপদেষ্টা
একস্ত্রাক্লাসা

**একস্ত্রাক্লাসা** (; এছাড়াও **পিকেও একস্ত্রাক্লাসা** নামে পরিচিত) হচ্ছে পুরুষদের ফুটবল ক্লাবগুলোর মধ্যে আয়োজিত একটি পোলীয় পেশাদার লিগ। এই লিগটি পোলীয় ফুটবল লিগ পদ্ধতির শীর্ষস্তরের ফুটবল প্রতিযোগিতা। পোলীয় ফুটবল এসোসিয়েশন দ্বারা পরিচালিত একস্ত্রাক্লাসায় সর্বমোট ১৬টি ক্লাব প্রতিযোগিতা করে থাকে যার মধ্য হতে চ্যাম্পিয়নস পর্ব শেষে পয়েন্ট তালিকার শীর্ষ দল বিজয়ী দল হিসেবে শিরোপা জয়লাভ করে এবং প্লে-অফ পর্ব শেষে পয়েন্ট তালিকার নিচের দিকের দুটি দল আই লিগায় অবনমিত হয়।

একস্ত্রাক্লাসার প্রতিটি মৌসুমে নিয়মিত পর্বে প্রতিটি ক্লাব একে অপরের সাথে দুইটি করে ম্যাচ খেলে; যার মধ্যে একটি হচ্ছে হোম ম্যাচ এবং অন্যটি হচ্ছে অ্যাওয়ে ম্যাচ। নিয়মিত মৌসুম শেষে পয়েন্ট তালিকার শীর্ষ ৮ দল চ্যাম্পিয়নস পর্বে প্রবেশ করে এবং নিচের দিকের ৮টি দল প্লে-অফ পর্বে প্রবেশ করে, যেখানে প্রতিটি ক্লাব নিজের পর্বের ক্লাবের বিরুদ্ধে একটি করে ম্যাচ খেলে। প্লে-অফ পর্ব শেষে, নিচের দুটি ক্লাবটি স্বয়ংক্রিয়ভাবে পোলীয় ফুটবল লিগ পদ্ধতির দ্বিতীয় স্তরে অবনমিত হয়। একই সাথে, আই লিগার চ্যাম্পিয়ন এবং দ্বিতীয় স্থান অধিকারী দল স্বয়ংক্রিয়ভাবে একস্ত্রাক্লাসায় উন্নীত হয়।

## আরও দেখুন
* পোলীয় ফুটবল এসোসিয়েশন
* আই লিগা
* পোলীয় কাপ

## তথ্যসূত্র

## বহিঃসংযোগ
*   
* একস্ত্রাক্লাসার গোল এবং হাইলাইটস  
* পিএসএন ফুটবলে একস্ত্রাক্লাসার পয়েন্ট তালিকা, ফলাফল, সংবাদ 


বিষয়শ্রেণী:পোল্যান্ডের ফুটবল লিগ
বিষয়শ্রেণী:ইউরোপের শীর্ষ স্তরের ফুটবল লিগ
বিষয়শ্রেণী:১৯২৬-এ প্রতিষ্ঠিত ক্রীড়া লিগ
বিষয়শ্রেণী:১৯২৬-এ পোল্যান্ডে প্রতিষ্ঠিত
ভারত ও নেপালের অঞ্চলগত বিরোধ

ভারত ও নেপালের আঞ্চলগত বিরোধের কয়েকটি ক্ষেত্র অন্তর্ভুক্ত রয়েছে: কালাপানি অঞ্চল, কুঠি উপত্যকা এবং সুস্তা।
## লিম্পিয়াধুরা, লিপুলেখ এবং কালাপানি

নেপাল দাবি করেছে যে কালাপানির পশ্চিমে প্রধান নদীটি  হল কালী নদী, তাই এটি নেপালের অন্তর্গত। নদীটি সুদুরপাশিম প্রদেশের দারচুলা জেলা এবং উত্তরাখণ্ড রাজ্যের পিথারাগড় জেলার জেলা সীমানা গঠন করে। ১৮১৬ সালের ৩ মার্চ নেপাল এবং ব্রিটিশ ভারত দ্বারা স্বাক্ষরিত সুগৌলির চুক্তি কালী নদীকে ভারতের সাথে নেপালের পশ্চিম সীমানা হিসাবে চিহ্নিত করে।

পরবর্তীকালে ব্রিটিশ সমীক্ষকরা আঁকা মানচিত্রগুলিতে বিভিন্ন স্থানে সীমানা নদীর উৎস দেখায়।

## তথ্যসূত্র

## বহিঃসংযোগ

বিষয়শ্রেণী:ভারতের রাষ্ট্রসীমানা বিরোধ
বিষয়শ্রেণী:নেপালের রাষ্ট্রসীমানা বিরোধ
বেগম মমতা ওয়াহাব

**বেগম মমতা ওয়াহাব** বাংলাদেশের ময়মনসিংহ জেলার রাজনীতিবিদ, ময়মনসিংহ-৪ আসনের সাবেক সংসদ সদস্য ও সাবেক স্বাস্থ্য উপমন্ত্রী। তিনি রওশন এরশাদের বড় বোন।

## প্রাথমিক জীবন
বেগম মমতা ওয়াহাব ময়মনসিংহ জেলায় জন্মগ্রহণ করেন।

## রাজনৈতিক জীবন
বেগম মমতা ওয়াহাব এরশাদের মন্ত্রিসভার স্বাস্থ্য উপমন্ত্রী ছিলেন। তিনি ১৯৮৮ সালের চতুর্থ জাতীয় সংসদ নির্বাচনে ময়মনসিংহ-৪ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।

## মৃত্যু
মমতা ওয়াহাব ২০১২ সালে মৃত্যুবরণ করেন।

## তথ্যসূত্র

বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:চতুর্থ জাতীয় সংসদ সদস্য
বিষয়শ্রেণী:বাংলাদেশের সাবেক উপমন্ত্রী
বিষয়শ্রেণী:২০১২-এ মৃত্যু
বিষয়শ্রেণী:বাংলাদেশের মন্ত্রী
বিষয়শ্রেণী:জাতীয় সংসদের মহিলা সদস্য
বিষয়শ্রেণী:২০শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
ব্রঙ্কাস

**ব্রঙ্কাস** বা **বায়ুনালি** একটি বায়ু পথ যেখান দিয়ে ফুসফুসে বাতাস পৌছায়।
# এটি খাদ্যনালির সামনে অবস্থিত একটি ফাঁপা নল।এই নালিটি স্বরযন্তের নিচের অংশ থেকে শুরু করে কিছুদুর নিচে গিয়ে দুই ভাগে বিভক্ত হয়ে দুটি বায়নলের সৃষ্টি হয়,এগুলো শ্বাসনালী।এর প্রাচীর কতগুলো অসম্পূর্ণ বলায়াকার তরুণাস্থি ও পেশি দিয়ে গঠিত।এর অন্তর্গাত্র ঝিল্লি দিয়ে আবৃত।এ জিল্লিতে সূক্ষ লোমযুক্ত কোষ থাকে।এর ভেতর দিয়ে বায়ু আসা-যাওয়া করে।শ্বাসনালীর ভিতর দিয়ে কোন অপ্রয়োজনীয়' বস্তুকণা প্রবেশ করলে সূক্ষ লোমগুলো শ্লেষ্মার সাথে বাইরে বের করে দেয়।
# ব্রঙ্কাস ফুসফুসের হাইলাম দিয়ে ফুসফুসে প্রবেশ করে। ডান ব্রঙ্কাসটি ছোট কিন্তু প্রশস্ত এবং ৩ ভাগে ভাগ হয়ে ফুসফুসের ৩টি ভাগ বা লোবে প্রবেশ করে। বাম ব্রঙ্কাসটি ২টি খন্ডে প্রবেশ করে। ফুসফুসের ভিতরে ব্রঙ্কাস পুনঃপুনঃ বিভক্ত হয়ে অসংখ্য ব্রঙ্কিওল গঠন করে।
# ট্রাকিয়ার দ্বিবিভাজনে সৃষ্ট যে ব্রঙ্কাস বাম ও ডান ফুসফুসে প্রবেশ করে তাকে প্রাইমারি ব্রঙ্কাস বলে. 
# প্রাইমারি ব্রঙ্কাস বিভক্ত হয়ে প্রত্যেক লোবের জন্য ১টি করে Secondary bronchus বা Lober Bronchus গঠন করে (ডান ফুসফুসে ৩টি এবং বাম ফুসফুসে ২টি)।
# Secondary bronchus থেকে Tertiary bronchus বা Segmental bronchus সৃষ্টি হয়ে ১টি করে পালমোনারি সেগমেন্টে প্রবেশ করে (ডান ফুসফুসে ১০টি এবং বাম ফুসফুসে ৮টি)।
# এই Segmental bronchus এর বিভাজনের ফলে অসংখ্য ব্রঙ্কিওল গঠন করে।

## তথ্যসূত্র

## বহিঃসংযোগ

বিষয়শ্রেণী:শ্বাস তন্ত্র
বিষয়শ্রেণী:শ্বসনতন্ত্র
বিষয়শ্রেণী:বক্ষপিঞ্জর
বাংলাদেশ দাবা ফেডারেশন

**বাংলাদেশ দাবা ফেডারেশন** হলো বাংলাদেশের দাবার সর্বোচ্চ নিয়ন্ত্রণ সংস্থা এবং বাংলাদেশের দাবা খেলার পরিচালনার জন্য দায়বদ্ধ। সৈয়দ সুজাউদ্দিন আহমেদ বাংলাদেশ দাবা ফেডারেশনের সভাপতি।  ড. মো: তৈয়বুর রহমান বাংলাদেশ দাবা ফেডারেশনের সাধারণ সম্পাদক। 

## ইতিহাস
বাংলাদেশ দাবা ফেডারেশন প্রতিষ্ঠা করেছিলেন কাজী মোতাহার হোসেন। কাজী মোতাহার হোসেন ছিলেন নিখিল পাকিস্তান জাতীয় দাবা ফেডারেশনের প্রতিষ্ঠাতা সভাপতি। বাংলাদেশ স্বাধীন হওয়ার পরে তিনি প্রতিষ্ঠা করেছিলেন বাংলাদেশ দাবা সংঘ। ১৯৭৪ সালে প্রতিষ্ঠিত *বাংলাদেশ দাবা সংঘ* পুনরায় বাংলাদেশ দাবা ফেডারেশন হিসাবে সংগঠিত হয়। কাজী মোতাহার হোসেন বাংলাদেশ দাবা ফেডারেশনের প্রতিষ্ঠাতা সভাপতি হন। ১৯৮৫ সালে, বাংলাদেশ দাবা ফেডারেশন প্রতিষ্ঠাতা সভাপতির নামানুসারে বার্ষিক ডাঃ কাজী মোতাহার হোসেন আন্তর্জাতিক মাস্টার্স দাবা টুর্নামেন্ট শুরু করে। 

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৭৪-এ বাংলাদেশে প্রতিষ্ঠিত
বিষয়শ্রেণী:বাংলাদেশে দাবা
থুওকু মসজিদ

**থুওকু মসজিদ** () চীনের ইউন্নান প্রদেশের, লুতিয়েনের থাইইউয়েন হুই নৃতাত্ত্বিক শহরে অবস্থিত একটি মসজিদ। এটি ইউন্নানের প্রদেশের ঐতিহ্যবাহী সাংস্কৃতিক স্থান। ইউন্নান প্রদেশের দশটি বৃহত্তম মসজিদের একটি এই মসজিদ। 

## নামকারণ
থুওকু শব্দটি ইউয়ে ভাষা থেকে এসেছে। "থুওকু" শব্দের অর্থ  সুন্দর জায়গা।

## ইতিহাস
১৭৩০ সালে চিং রাজবংশের ইয়ংঝেংয়ের অষ্টম বছরে নির্মাণ করা  হয়েছে। চিং রাজবংশের সামরিক কর্মকর্তা মা লিংকান ()   এবং মা লিঞ্চি () এর অনুদানে থুওকু মসজিদটি  নির্মাণ করা হয়। ২০১৪ সালের লুডিয়ানের ভূমিকম্পে মসজিদটি নিরাপদ ও সুরক্ষিত থাকে।

## স্থাপত্য
মসজিদটি ৪,০০০ বর্গমিটার (৪৩,০০০ বর্গফুট) এলাকা জুড়ে অবস্থিত। মসজিদের ভবন চিং রাজবংশের ভবন নির্মাণ নীতি অনুসরণ করে এবং ঐতিহ্যবাহী স্থাপত্য শৈলীর আদলে নির্মাণ করা হয়েছে। মসজিদ ভবনে প্রধান নামাজঘর, হুয়াংসিং টাওয়ার (), উজুয়ান হলঘর (), পিছনের বিশেষকাজের ঘর () এবং নামফলক () রয়েছে।

### প্রধান নামাজঘর
প্রধান নামাজঘরটি ১৫ মিটার (৪৯ ফুট) প্রস্থ, ১৮ মিটার (৫৯ ফুট) দীর্ঘ এবং ১৩ মিটার (৪৩ ফুট) উচ্চতাবিশিষ্ট। নামাজঘরটি ৩৬ টি কলাম দ্বারা গঠিত। ছাদের শেষভাগের নিচে চীনা হরফে "হ্যাপি প্যারাডাইস" লেখা একটি ফলক আছে।

### হুয়াংসিং টাওয়ার
হুয়াংসিংয়ের টাওয়ারটি পাঁচতলা বিশিষ্ট একটি চীনা টাওয়ার। ঘরের ছাদের মাঝখানে একটি ফলকে চীনা হরফে "সবার জন্য"() লেখা আছে।

## চিত্রশালা

## আরো দেখুন
* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
বিষয়শ্রেণী:১৭৩০-এ প্রতিষ্ঠিত
স্বরযন্ত্র

**স্বরযন্ত্র** কে সাধারণভাবে **শব্দ বাক্স** বলা হয়। এটি ঘাড় এর উপরে অবস্থিত শ্বসন সম্পর্কিত অঙ্গ, যা শব্দ উৎপন্ন করে এবং খাদ্য গ্রহণের সময় শ্বাসনালীকে রক্ষা করে।

## গঠন

স্বরযন্ত্রের কাজ :
স্বরযন্ত্রের উপরে একটি জিহ্বা আকৃতির ঢাকনা থাকে। একে উপজিহ্বা (Epiglottis) বলে।  শ্বাস-প্রশ্বাস নেওয়ার সময় এটি খোলা থাকে এবং এ পথে বাতাস ফুসফুসে যাতায়াত করতে পারে। খাবারের সময় ঐ ঢাকনাটা স্বরযন্ত্রের মুখ ঢেকে দেয় ফলে আহার্য দ্রব‍্যাদি সরাসরি খাদ্যনালিতে প্রবেশ করে।

## ক্লিনিকাল গুরুত্ব
## চিকিৎসা
যে রোগীরা তাদের স্বরযন্ত্র ব্যবহারের সক্ষমতা হারিয়েছেন, তাদের সাধারণত একটি ইলেক্ট্রোল্যারিনক্স ডিভাইস ব্যবহারের পরামর্শ দেওয়া হয়।  স্বরযন্ত্র প্রতিস্থাপন একটি বিরল পদ্ধতি। বিশ্বের প্রথম সফল স্বরযন্ত্রের অপারেশন টি ১৯৯৮ সালে ক্লিভল্যান্ড ক্লিনিকে অনুষ্ঠিত হয়েছিল এবং দ্বিতীয়টি ২০১০ সালের অক্টোবর মাসে স্যাক্রামেন্টোর ইউনিভার্সিটি অফ ক্যালিফোর্নিয়া ডেভিস মেডিকেল সেন্টারে অনুষ্ঠিত হয়েছিল।

## ইতিহাস
## অতিরিক্ত চিত্র

File:Slide14rom.JPG|স্বরযন্ত্র। গভীর প্রস্থচ্ছেদ, সম্মুখ দৃশ্য 
File:Slide36uru.JPG|স্বরযন্ত্র। গভীর প্রস্থচ্ছেদ, পিছনের দৃশ্য 


## আরও দেখুন

## তথ্যসূত্র

## বহিঃসংযোগ

বিষয়শ্রেণী:শ্বাস তন্ত্র
বিষয়শ্রেণী:মানব মাথা ও গলা
বিষয়শ্রেণী:মানব কণ্ঠস্বর
বিষয়শ্রেণী:ধ্বনিবিজ্ঞান
বিষয়শ্রেণী:মানব গলা
বিষয়শ্রেণী:শ্বসনতন্ত্র
বিষয়শ্রেণী:বাগ্‌যন্ত্র
লেগিয়া ওয়ারশ

**লেগিয়া ভারশাভা** (, ; এছাড়াও **লেগিয়া ওয়ারশ** নামে পরিচিত) হচ্ছে ওয়ারশ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯১৬ সালের মার্চ মাসে প্রতিষ্ঠিত হয়েছে। লেগিয়া ওয়ারশ তাদের সকল হোম ম্যাচ ওয়ারশের স্তাদিওন এম. মার্শাউকা ইয়োজেফা পিউসুদস্কিয়েগোয় খেলে থাকে; যার ধারণক্ষমতা হচ্ছে ৩১,৮০০। বর্তমানে এই ক্লাবের ম্যানেজারের দায়িত্ব পালন করছেন আলেকসান্দার ভুকভিচ এবং সভাপতির দায়িত্ব পালন করছেন দারিউশ মিওদুস্কি। পোলীয় রক্ষণভাগের খেলোয়াড় আর্তুর জেদরেকজিক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, লেগিয়া ওয়ারশ এপর্যন্ত ৩৬টি শিরোপা জয়লাভ করেছে; যার মধ্যে ১৩টি একস্ত্রাকলাসা, ১৯টি পোলীয় কাপ এবং ৪টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, লেগিয়া ওয়ারশের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপের সেমি-ফাইনালে পৌঁছানো; যেখানে তারা ওলন্দাজ ক্লাব ফেইয়ানর্টের ০–২ গোলে পরাজিত হয়েছিল।

## অর্জন
### ঘরোয়া
***[[একস্ত্রাকলাসা]]: (১৩)**
** ১৯৫৫, ১৯৫৬, ১৯৬৮–৬৯, ১৯৬৯–৭০, ১৯৯৩–৯৪, ১৯৯৪–৯৫, ২০০১–০২, ২০০৫–০৬, ২০১২–১৩, ২০১৩–১৪, ২০১৫–১৬, ২০১৬–১৭, ২০১৭–১৮
***[[পোলীয় কাপ]]: (১৯)**
** ১৯৫৪–৫৫, ১৯৫৫–৫৬, ১৯৬৩–৬৪, ১৯৬৫–৬৬, ১৯৭২–৭৩, ১৯৭৯–৮০, ১৯৮০–৮১, ১৯৮৮–৮৯, ১৯৮৯–৯০, ১৯৯৩–৯৪, ১৯৯৪–৯৫, ১৯৯৬–৯৭, ২০০৭–০৮, ২০১০–১১, ২০১১–১২, ২০১২–১৩, ২০১৪–১৫, ২০১৫–১৬, ২০১৭–১৮
***[[পোলীয় সুপার কাপ]]: (৪)**
**১৯৮৯, ১৯৯৪, ১৯৯৭, ২০০৮

### ইউরোপ
***[[উয়েফা চ্যাম্পিয়নস লীগ|ইউরোপীয় কাপ/চ্যাম্পিয়নস লীগ]]:**
** সেমি-ফাইনাল (১): ১৯৬৯–৭০
** কোয়ার্টার-ফাইনাল (২): ১৯৭০–৭১, ১৯৯৫–৯৬
** গ্রুপ পর্ব (১): ২০১৬–১৭
***[[উয়েফা কাপ উইনার্স কাপ]]:**
** সেমি-ফাইনাল (১): ১৯৯০–৯১
** কোয়ার্টার-ফাইনাল (২): ১৯৬৪–৬৫, ১৯৮১–৮২
***[[উয়েফা ইউরোপা লীগ]]:**
** গ্রুপ পর্ব (২): ২০১৩–১৪, ২০১৫–১৬
** ৩২ দলের পর্ব (৩): ২০১১–১২, ২০১৪–১৫, ২০১৬–১৭

## তথ্যসূত্র

## বহিঃসংযোগ

*   

বিষয়শ্রেণী:লেগিয়া ওয়ারশ
বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯১৬-এ পোল্যান্ডে প্রতিষ্ঠিত
বিষয়শ্রেণী:১৯১৬-এ প্রতিষ্ঠিত ফুটবল ক্লাব
ফুসফুসীয় বায়ুথলি

**ফুসফুসীয় বায়ুথলি** বা **পালমোনারি অ্যালভিওলাস** (plural: **alveoli**, from Latin *alveolus*, "little cavity") ফুসফুসের প্যারেনকাইমাতে কাপ-আকৃতির একটি গহ্বর যেখানে গ্যাসের আদান-প্রদান ঘটে।

## তথ্যসূত্র

বিষয়শ্রেণী:শ্বাস তন্ত্র
বিষয়শ্রেণী:ফুসফুসের শারীরস্থান
নাটালি টেইলর (সঙ্গীতশিল্পী)

**নাটালি টেইলর** (; জন্ম: ৭ আগস্ট ১৯৮৬) হলেন একজন মার্কিন গায়িকা এবং গীতিকার। তিনি তার *ওয়াইল্ডফায়ার ইপি*র পাশাপাশি "সারেন্ডার", "ডিফারেন্ট এনিমেল" এবং "কাম টু দিস"-এর মতো একক গানের জন্য পরিচিত।

## প্রারম্ভিক জীবন
নাটালি টেইলর ১৯৮৬ সালের ৭ই আগস্ট তারিখে মার্কিন যুক্তরাষ্ট্রের অ্যালাবামা অঙ্গরাজ্যে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি শৈশবকাল থেকেই কান্ট্রি সঙ্গীত এবং আরঅ্যান্ডবি সঙ্গীত শুনতেন, যা তার সঙ্গীতশৈলীতে পরিলক্ষিত হয়।

## পেশাজীবন
২০১০ সালে, তিনি *নাটালি টেইলর* নামে তার প্রথম ইপি প্রকাশ করেছেন। অতঃপর ২০১৫ সালে, তিনি তার দ্বিতীয় ইপি প্রকাশ করেছেন, যার নাম হচ্ছে *ওয়াইল্ড ফায়ার*। একই বছর তিনি *সারেন্ডার* নামক একটি একক গান প্রকাশ করেছিলেন, যা তাকে ব্যাপক জনপ্রিয়তা অর্জন করতে সাহায্য করেছে। ২০২০ সালে, এই গানটি বিভিন্ন টেলিভিশন অনুষ্ঠানে ব্যবহার করার পাশাপাশি ভিডিও-শেয়ারিং সামাজিক যোগাযোগ মাধ্যম টিকটকে ব্যাপকভাবে প্রচার হওয়ার পর স্লিপার হিটে পরিণত হয়।

## গানের তালিকা
### বর্ধিত অ্যালবাম

### একক গান

## তথ্যসূত্র

## বহিঃসংযোগ
* 
* 
*
*
*

বিষয়শ্রেণী:জীবিত ব্যক্তি
বিষয়শ্রেণী:মার্কিন সঙ্গীতশিল্পী-গীতরচয়িতা
বিষয়শ্রেণী:মার্কিন গায়িকা
বিষয়শ্রেণী:২১শ শতাব্দীর মার্কিন গায়িকা
বিষয়শ্রেণী:মার্কিন গায়িকা-গীতরচয়িতা
বিষয়শ্রেণী:১৯৮৬-এ জন্ম
বিষয়শ্রেণী:২১শ শতাব্দীর মার্কিন সঙ্গীতশিল্পী-গীতরচয়িতা
তুংকুয়ান মসজিদ

**তুংকুয়ান মসজিদ** () চীনের ছিংহাই প্রদেশের জিনিংয়ে অবস্থিত একটি মসজিদ। মসজিদটি  ছিংহাই প্রদেশের বৃহত্তম মসজিদ। প্রাদেশিক সরকার মসজিদটিকে সাংস্কৃতিক ধ্বংসাবশেষ সংরক্ষিত স্থানের মর্যাদা দেয়।

## ইতিহাস
১৩৮০ সালে মিং রাজবংশের শাসনকালে মসজিদটি নির্মাণ করা হয়। সম্প্রতিতে পুনঃনির্মাণ করা হয়। প্রশস্ত ভবনের বাইরের অংশে সাদা রঙের খিলান আছে। মসজিদে একটি সবুজ এবং সাদা গম্বুজ এবং দুটি লম্বা মিনার আছে। ১৯৮৬ সালের ২ মে ছিংহাই প্রাদেশিক সরকার আনুষ্ঠানিকভাবে মসজিদকে প্রাদেশিক সাংস্কৃতিক ধ্বংসাবশেষ সংরক্ষিত স্থানের মর্যাদা দেয়।

ছিংহাইয়ের সামরিক গভর্নর জেনারেল মা কি এবং মা বুফাং তুংকুয়ান মসজিদটি পরিচালনা করতেন।

## ভবন
চীনা স্থাপত্য  শৈলীর আদলে মসজিদটি নির্মাণ করা হয়েছে। মসজিদটি ১১০২ বর্গমিটার এলাকা জুড়ে অবস্থিত। প্রধান নামাজঘরটি কাঁচযুক্ত টালি ও নীল রঙের টালি দিয়ে তৈরি করা হয়েছে। মসজিদে প্রায় ১,০০০ জন মুসল্লি একসাথে নামাজ পড়তে পারে।

## চিত্রশালা

চিত্র:东关清真大寺文保碑.jpg|প্রধান ঐতিহাসিক ও সাংস্কৃতিক সুরক্ষিত স্থানের নামফলক
চিত্র:东关清真大寺拱门01.jpg|মসজিদের প্রধান প্রবেশপথ
চিত্র:西宁市东关清真大寺.jpg|মসজিদের প্রাঙ্গণ
চিত্র:Prayers at Dongguan mosque.jpg|মসজিদের নামাজঘরে নামাজরত মুসল্লি
চিত্র:China May 2007 232.jpg|নামাজঘর
চিত্র:东关清真大寺礼拜场景01.jpg|মসজিদে নামাজরত মুসল্লি
চিত্র:东关清真大寺礼拜场景02.jpg|মসজিদে নামাজরত মুসল্লি


## আরও দেখুন

* চীনে ইসলাম 
* চীনের মসজিদের তালিকা

## তথ্যসূত্র

## বহিঃসংযোগ

* সরকারী ওয়েবসাইটে মসজিদের বিবরণ 

বিষয়শ্রেণী:চীনের মসজিদ
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৪শ শতাব্দীতে চীনে প্রতিষ্ঠিত
নিকন এয়ারওয়েজ

**নিক এয়ারওয়েজ ২০০৬ থেকে ২০০৭ পর্যন্ত পরিচালিত** একটি সংক্ষিপ্ত  এয়ারলাইন ভিত্তিক নাইজেরিয়ার বিমান সংস্থা   

## ইতিহাস
২০০৬ সালের জুলাইয়ে, নিকন গ্রুপের সহযোগী সংস্থা **ফ্লিট এয়ার নাইজেরিয়া লিমিটেড** ইএএস এয়ারলাইন্সে সংযুক্ত হয়ে এভাবে নিকন এয়ারওয়েজ তৈরি করে।  এক বছর পরে এটি বন্ধ হওয়ার আগ পর্যন্ত, নবগঠিত বিমান সংস্থা লাগোস, আবুজা এবং জোসের মধ্যে দেশীয় পরিষেবা পরিচালনা করত। 

## বহর
নিকোন এয়ারওয়েজের বহরে নিম্নলিখিত বিমানগুলি নিয়ে গঠিত:  

* 2 বোয়িং ৭৩৭-২০০ । 

## তথ্যসূত্র

বিষয়শ্রেণী:২০০৬-এ প্রতিষ্ঠিত বিমান পরিবহন সংস্থা
পাকিস্তান দাবা ফেডারেশন

**পাকিস্তান দাবা ফেডারেশন** পাকিস্তানের একটি ক্রীড়া সংস্থা, যা পাকিস্তানে দাবা খেলার উন্নয়ন, প্রচার ও প্রসারে কাজ করে থাকে। সংস্থাটি নিয়মিত পাকিস্তানি দাবা চ্যাম্পিয়নশিপ নামক প্রতিযোগিতার আয়োজন করে। এটি বিশ্ব দাবা সংস্থা, *এশিয়ান দাবা ফেডারেশন* এবং পাকিস্তান ক্রীড়া বোর্ডের সদস্য।

## তথ্যসূত্র

বিষয়শ্রেণী:১৯৫৭-এ পূর্ব পাকিস্তানে প্রতিষ্ঠিত
বিষয়শ্রেণী:দাবা সংগঠন
বিষয়শ্রেণী:পাকিস্তানের ক্রীড়া নিয়ন্ত্রণ পরিষদ
বিষয়শ্রেণী:পাকিস্তানে ক্রীড়া পরিচালনা পরিষদ
বিষয়শ্রেণী:১৯৫৭-এ পাকিস্তানে প্রতিষ্ঠিত
আলোক বক্ররেখা

[থাম্ব|280px|৬ অক্টোবর ২০০৬ সালেব [মাউন্ট জন ইউনিভার্সিটি অবজারভেটরি কর্তৃক গৃহীত ২০১ পেনিলোপী গ্রহাণুর ছবির ভিত্তিতে আলোক বক্ররেখা। এটি একের একটু বেশি ঘূর্ণন কাল ঘূর্ণন প্রদর্শন করে যা ৩.৭৪৭৪ ঘণ্টা স্থায়ী। ]]

জ্যোতির্বিজ্ঞানে, **আলোক বক্ররেখা** (ইংরেজিঃ **Light curve**) হলো কোনো আকাশস্থ বস্তু বা অঞ্চলের আলোক তীব্রতার লেখচিত্র, সময়ের একটি ফাংশন হিসেবে। এই আলো সাধারণত একটি পৃথক কম্পাংক ব্যবধান বা ব্যান্ডে থাকে। আলোক বক্ররেখা পতনশীল যুগ্ন তারা বা শেফালী বিষমতারার মত পর্যায়বৃত্ত হতে পারে, অর্থাৎ তারা একটি নিয়মিত আদলে (প্যাটার্নে) পুনরাবৃত্ত হয়। কিংবা নবতারা, বিধ্বংসী বিষমতারা, অতিনবতারা বা অনুলেন্সিং এর ঘটনার মত অপর্যায়বৃত্তও, অর্থাৎ কোনো প্যাটার্ন ছাড়া অনিয়মিতও হতে পারে।  অন্যান্য পর্যবেক্ষণের সাথে আলোক বক্ররেখার অধ্যায়ন সেই ভৌত প্রক্রিয়া যা ইহা উৎপন্ন করে তার সম্পর্কে গুরুত্বপূর্ণ তথ্য দিতে পারে বা ইহা সম্পর্কীয় ভৌত তত্ব সমূহকে কমিয়ে আনতে পারে। 

## বিষমতারা

[থাম্ব|বাম| [δ Cep এর আলোক বক্ররেখা মান বনাম স্পন্দন দশা দেখাচ্ছে। ]]

সময়ের সাথে একটি বিষমতারার আপাত মানের লেখগুলিকে সাধারণত এদের ব্যবহার বিশ্লেষণ ও কল্পনা করতে ব্যবহার করা হয়। যদিও বর্ণালীগত বৈশিষ্ট্য থেকে ক্রমবর্ধমানভাবে বিষমতারার ধরনের শ্রেণিবিভাগ করা হচ্ছে, তবুও তাদের উজ্জলতা পরিবর্তনের ধারাবাহিকতা, পর্যায়কাল বা বিস্তার এখনো গুরুত্বপূর্ণ বিষয়। কিছু শ্রেণির বিষমতারার যেমন শেফালী বিষমতারার প্রতি চক্রে ঠিক একই পর্যায়কাল, বিস্তার ও আকার সহ অত্যন্ত নিয়ত আলোক বক্ররেখা থাকে। অন্যান্যের, যেমন মীরা বিষমতারা সমূহের বিভিন্ন মানের বিস্তার সহ কিছুটা কম নিয়ত আলোক বক্ররেখা থাকে যেখানে অর্ধনিয়ত বিষমতারা সমূহ ছোট বিস্তার সহ বেশ কম নিয়ত। 

বিষমতারা সমূহের আলোক বক্ররেখার আকার এদের উজ্জলতা পরিবর্তনকারী প্রক্রিয়া সম্পর্কে গুরুত্বপূর্ণ তথ্য দেয়। গ্রসন বিষমতারা সমূহের জন্য সামগ্রিকতার পরিমাপ, তারা গুলির আপেক্ষিক আকার ও তাদের পৃষ্ঠ উজ্জলতা সম্পর্কে ইঙ্গিত দেয়।  ইহা তারাদ্বয়ের কক্ষপথের উপবৃত্ততা ও আকৃতি বিক্রিতিও দেখাতে পারে।  স্পন্দিত তারা সমূহের জন্য, স্পন্দনের বিস্তৃতি বা পর্যায়কাল তারাটির ঔজ্জ্বল্যের সাথে সম্পর্কীয় হতে পারে এবং আলোক বক্ররেখার আকার স্পন্দক ধরনের নির্দেশক হতে পারে। 

## তথ্যসূত্র

## বহিঃসংযোগ
* The AAVSO online light curve generator  can plot light curves for thousands of variable stars
* The Open Astronomy Catalogs have light curves for several transient types, including supernovae
* Lightcurves: An Introduction by NASA's Imagine the Universe
* DAMIT Database of Asteroid Models from Inversion Techniques

বিষয়শ্রেণী:দৃশ্যমান তারা সমূহ
বিষয়শ্রেণী:নাক্ষত্রিক জ্যোতির্বিদ্যা
বিষয়শ্রেণী:গ্রহ বিজ্ঞান
বিষয়শ্রেণী:নাক্ষত্রিক জ্যোতির্বিজ্ঞান
হাওয়াই ক্যাথলিক হেরাল্ড

***হাওয়াই ক্যাথলিক হেরাল্ড*** হচ্ছে যুক্তরাষ্ট্রের হাওয়াইয়ের হনুলুলুর রোমান ক্যাথলিক ডায়োসিস এবং এর পূর্বসূরী ভিকেরিয়েট অ্যাপোস্টলিকের একাধিক প্রাতিষ্ঠানিক সংবাদপত্রের বর্তমান সংস্করণ। ১৯৩৬ সালের নভেম্বর মাসে প্রতিষ্ঠিত ***ক্যাথলিক হেরাল্ড নিউজপেপার***কে প্রতিস্থাপিত করে ১৯৪৭ সালের জানুয়ারি মাসে এই সংবাদপত্রটি প্রতিষ্ঠিত হয়। সংবাদপত্রটি হনুলুলুর রোমান ক্যাথলিক বিশপ কর্তৃক প্রকাশিত হয়ে থাকে। যুক্তরাষ্ট্রের হাওয়াই রাজ্যের প্রায় ১৫,৪০০ জন পাঠক নিয়মিত পত্রিকাটি পাঠ করে থাকে।

## উৎস
*''হাওয়াই ক্যাথলিক হেরাল্ড ''

বিষয়শ্রেণী:হাওয়াইয়ের সংবাদপত্র
বিষয়শ্রেণী:১৯৪৭-এ প্রতিষ্ঠিত প্রকাশনা
বিষয়শ্রেণী:১৯৪৭-এ হাওয়াইয়ে প্রতিষ্ঠিত
বিষয়শ্রেণী:হনুলুলু
জি প্লাস

***জি প্লাস*** ভারতের গুয়াহাটি ভিত্তিক একটি  ইংরেজি ভাষার ভারতীয় সাপ্তাহিক ট্যাবলয়েড পত্রিকা। এটি ***গুয়াহাটি প্লাস*** নামেও পরিচিত। প্রতি শনিবার পত্রিকাটি প্রকাশিত হয়। এটিতে মূলত উত্তর পূর্ব ভারতের রাজ্য আসামের বৃহত্তম শহর গুয়াহাটির সংবাদ থাকে।

## ইতিহাস
*জি প্লাস*  প্রথম প্রকাশিত হয়েছিল অক্টোবর ২০১৩. এটি ইনসাইট ব্র্যান্ডকম প্রাইভেট লিমিটেডের মালিকানাধীন এবং পরিচালিত হয়ে আসছে। এটি সেপ্টেম্বর ২০১৭ সালে ডিজিপাব পুরস্কার পেয়েছে। 

## অন্যান্য
এছাড়া এটি বার্ষিক গুয়াহাটি থিয়েটার ফেস্টিভ্যালের  সহ-আয়োজক। অন্যান্য আয়োজকরা হলেন ব্যাল্যান্টাইন, অডি , এ্যাপোলো হসপিটালস, ভোডাফোন, ইন্ডিয়ান অয়েল, এবং হস্তাক্ষর। এই অনুষ্ঠানে কাজ করে গেছেন শাবানা আজমি, রজত কাপুর, সৌরভ শুক্লা, রণবীর শুরে, এবং কাল্কি কেকল্যা। 

## আরও দেখুন

* *[[দ্য আসাম ট্রিবিউন|দ্য অসম ট্রিবিউন]]* 
* *[[সেন্টিনেল (গৌহাটি)|দ্য সেন্টিনেল (গুয়াহাটি)]]* 
* *[[দ্য টাইমস অব ইন্ডিয়া]]*

## তথ্যসূত্র

## বহিঃসংযোগ

* 

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:২০১৩-এ আসামে প্রতিষ্ঠিত
চিচাওইং মসজিদ

**চিচাওইং মসজিদ** () চীনের চিয়াংসু প্রদেশের নানচিংয়ের  জুয়ানওয়ু শহরে অবস্থিত একটি মসজিদ। 

## ইতিহাস
তাইপিং রাজত্বের সময়, একটি যুদ্ধে মসজিদটিকে পুড়িয়ে দেওয়া হয়। চীনের গণতন্ত্র শুরুর দিকে হুইয়ের জনগণ মসজিদ নির্মাণের জন্য তহবিল সংগ্রহ করতে শুরু করে। ১৯১২ সালে মসজিদের নামাজঘরটি পুনর্নির্মাণ করা হয়। ১৯৮৭ সালে নানচিংয়ের নাগরিক ইসলামিক সমিতি কর্তৃক  তহবিলের সাহায্যে মসজিদটিকে সংস্কার করা হয়।

## স্থাপত্য
মসজিদ প্রাঙ্গণ ৮১৫.১ বর্গমিটার এলাকা জুড়ে অবস্থিত। মসজিদটি চীনা স্থাপত্য শৈলীতে নির্মাণ করা হয়েছে, তবে ইসলামিক স্থাপত্যের ছায়া সবখানেই আছে। মসজিদের ভবনটি চারতলা বিশিষ্ট। ভবনে পাহারাদার ঘর, রান্নাঘর, সভাকক্ষ, বিশ্রামাগার, প্রধান নামাজঘর, গোসলখানা, অযুখানা, অভ্যর্থনা কক্ষ, ইমামের কার্যালয়, মসজিদ কর্মীদের কার্যালয় আছে। মূল নামজঘরের সাথে দুইটি মিনার আছে। মসজিদটি নানজিং মেট্রোর ঝুজিয়াংলু স্টেশনের উত্তর-পূর্বে হেঁটে যাওয়া যাবে এমন দূরত্বে অবস্থিত।
থাম্ব|চিচাওইং মসজিদের নামাজঘর

## আরও দেখুন
* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:চীনের মসজিদ
গ্রেটার কাশ্মীর

***গ্রেটার কাশ্মীর*** একটি ইংরেজি দৈনিক পত্রিকা যা ভারতের জম্মু ও কাশ্মীরের গ্রীষ্মকালীন রাজধানী শ্রীনগর থেকে প্রকাশিত হয়।  সংবাদপত্রটি প্রথমদিকে ১৯৮৭ সালে সাপ্তাহিক সংবাদপত্র হিসাবে শুরু করে এবং পরে ১৯৮৯ সালে এটির দৈনিক প্রকাশনা শুরু হয়। 

জম্মু ও কাশ্মীরে *গ্রেটার কাশ্মীরের* প্রচলনের বৃহত্তম ভিত্তি রয়েছে এবং এই রাজ্যের সর্বাধিক পঠিত ইংরেজি দৈনিক পত্রিকা।  গ্রেটার কাশ্মীর গ্রুপ (জিকে কমিউনিকেশনস প্রাইভেট লিমিটেড) এর ভগিনী প্রকল্প, উর্দু ভাষার *নওয়া-ই-ঝেলাম,*  *কাশ্মীর উজমা* এবং একটি ইংরেজি ম্যাগাজিন *কাশ্মীর ইঙ্ক* রয়েছে। 

২০১৮ সালের হিসাবে, শ্রীনগর ও জম্মু থেকে প্রকাশিত প্রতি কপির মূল্য ৫ রুপি।  এর প্রধান সম্পাদক হলেন ফায়াজ আহমদ কালু।

## সংবাদপত্র নিষিদ্ধ
ফেব্রুয়ারি ২০১৯ এ, গভর্নর অফিস অনির্দিষ্টকালের জন্য এই সংবাদপত্রের পাশাপাশি কাশ্মীর রিডারে সরকারী বিজ্ঞাপন দেওয়া বন্ধ করে দিয়েছে। এই সিদ্ধান্তকে "কাশ্মীর এডিটরস গিল্ড" ভারতের মুক্ত সংবাদমাধ্যমকে নিয়ন্ত্রণে আনার একটি প্রয়াস হিসাবে উল্লেখ করেছিল। 

## তথ্যসূত্র

## বহিঃসংযোগ

* *গ্রেটার কাশ্মীরের*   অনলাইন সংস্করণ 
* *নিউজপেপারস.কম -*এ গ্রেটার কাশ্মীর

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:জম্মু ও কাশ্মীরের গণমাধ্যম
বিষয়শ্রেণী:১৯৮৭-এ প্রতিষ্ঠিত সংবাদপত্র
কেএস ক্রাকোভিয়া ফুটবল ক্লাব

**কেএস ক্রাকোভিয়া** (; এছাড়াও শুধুমাত্র **ক্রাকোভিয়া** () নামে পরিচিত) হচ্ছে ক্রাকুফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯০৬ সালের ১৩ই জুন তারিখে প্রতিষ্ঠিত হয়েছে। কেএস ক্রাকোভিয়া তাদের সকল হোম ম্যাচ ক্রাকুফের স্তাদিওন ক্রাকোভিতে খেলে থাকে; যার ধারণক্ষমতা হচ্ছে ১৫,০১৬। বর্তমানে এই ক্লাবের ম্যানেজারের দায়িত্ব পালন করছেন মিখাউ প্রোবিয়েজ এবং সভাপতির দায়িত্ব পালন করছেন ইয়ানুশ ফিলিপিয়াক। পোলীয় মধ্যমাঠের খেলোয়াড় ইয়ানুশ গোল এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, কেএস ক্রাকোভিয়া এপর্যন্ত ৫টি শিরোপা জয়লাভ করেছে; যার সবগুলো হচ্ছে একস্ত্রাকলাসা শিরোপা।

## অর্জন
***[[একস্ত্রাকলাসা]]**
** **চ্যাম্পিয়ন (৫):** ১৯২১, ১৯৩০, ১৯৩২, ১৯৩৭, ১৯৪৮
** *রানার-আপ (২):* ১৯৩৪, ১৯৪৯

## তথ্যসূত্র

## বহিঃসংযোগ

*  
* অপ্রাতিষ্ঠানিক ওয়েবসাইট 
* উইকিপাসিতে কেএস ক্রাকোভিয়া 
* 90minut.pl-এ কেএস ক্রাকোভিয়া 
* eyeofkrakow.pl-এ কেএস ক্রাকোভিয়া 

বিষয়শ্রেণী:কেএস ক্রাকোভিয়া
বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯০৬-এ পোল্যান্ডে প্রতিষ্ঠিত
বিষয়শ্রেণী:১৯০৬-এ প্রতিষ্ঠিত ফুটবল ক্লাব
আনাড়ী

***আনাড়ি*** () হৃষিকেশ মুখোপাধ্যায় পরিচালিত ১৯৫৯ সালের চলচ্চিত্র। ছবিতে অভিনয় করেছেন রাজ কাপুর, নূতন, মতিলাল এবং ললিতা পাওয়ার। সঙ্গীত পরিচালনা করেছিলেন শঙ্কর জয়কিষণ এবং গীতিকার ছিলেন হাসরাত জয়পুরি ও *শৈলেন্দ্র*। ললিতা পাওয়ার যে কয়েকটি চলচ্চিত্রতে ইতিবাচক ভূমিকা পালন করেছিল তার মধ্যে এটি অন্যতম। ছবিটি তামিল ভাষায় *পাসমাম নেসামাম* নামে পুনর্নির্মাণ হয়েছিল।

## পটভূমি
রাজ কুমার এক সৎ, সুদর্শন এবং বুদ্ধিমান যুবক। কেবলমাত্র চিত্রশিল্পী হিসাবে কাজ করে, তিনি তার বাড়িওয়ালাকে ঠিকমতো ভাড়া ও জীবিকা নির্বাহ করতে পারছেন না। একদিন, রাজ টাকা পয়সা সংবলিত একটি মানিব্যাগ পেয়ে এটির মালিক মিঃ রামনাথকে ফিরিয়ে দেয়। রামনাথ রাজকে প্রশংসা করেন; তার সততায় সন্তুষ্ট হয়ে তিনি রাজকে কেরানি হিসাবে তাঁর অফিসে কাজ করতে নিয়োগ করেন। রাজের সাথে রামনাথের দাসী আশার দেখা হয় এবং তারা একে অপরের প্রেমে পড়ে যায়। কিন্তু রাজ পরে জানতে পারে যে, আশা তার নিয়োগকর্তার ভাইঝি আরতি, এবং রামনাথ তাঁর ভাইঝিকে দরিদ্র রাজের সাথে দেখা করতে নিষেধ করে দেন। এরইমাঝে দুর্ভাগ্যক্রমে তার বাড়িওয়ালা মিসেস ডি’সা, রামনাথের কোম্পানির তৈরি ওষুধ সেবন করে হঠাৎই মারা যান। পুলিশ ময়না তদন্ত করে সিদ্ধান্ত নিয়েছে যে, কেউ মিসেসকে বিষ প্রয়োগ করেছে। পুলিশ সন্দেহভাজন হিসাবে রাজকে জিজ্ঞাসাবাদের জন্য নেয়, গ্রেপ্তার করে কারাগারে রাখা হয়। তবে বিচার চলাকালে রামনাথ তাঁর কোম্পানিতে তৈরি ওষুধের পুরো দায় স্বীকার করে নেন, এতে রাজ অভিযোগ থেকে মুক্তি পায়। এরপর, আরতি রাজকে বিয়ে করে কেননা সে মিসেস ডি'সাকে প্রতিশ্রুতি দিয়েছিল যে তাঁর অবর্তমানে আরতি রাজকে দেখে রাখবে, কারণ দুনিয়া যতটুকু চতুর রাজ ঠিক ততটাই আনাড়ি।

## শ্রেষ্ঠাংশে

* রাজ কাপুর - রাজ কুমার
* নুতন - আরতি সোহানলাল
* ললিতা পওয়ার - মিসেস ডি'সা
* শুভা খোটে -আশা
* মতিলাল - শেঠ রামনাথ সোহানলাল
* মুকরি - কেরানী
* নানা পালসিকার - ভিল প্রিস্ট
* রুবি মায়ার্স -গার্লস কলেজের শিক্ষার্থী

## সংগীত

## উল্লেখ্য
ছবিতে নুতনের মামার চরিত্রে অভিনয় করেছেন মতিলাল। বাস্তব জীবনে তিনি নুতনের মা শোভনা সমার্থের সাথে থাকতেন।

অফিসের একটি দৃশ্যে মুকরি বলে, “আজ কা কাম কাল করো, কাল কা কাম পরসোঁ”; হৃষিকেশ এই সংলাপটি তার ১৯৭৯-এর মুভি গোলমাল-এও পুনারাবৃত্ত করেছিলেন।

## পুরস্কার

* ১৯৫৯ ফিল্মফেয়ার সেরা অভিনেতা পুরস্কার রাজ কাপুরের জন্য
* ১৯৫৯ ফিল্মফেয়ার সেরা সংগীত পরিচালক পুরস্কার শঙ্কর জয়কিষণের জন্য
* ১৯৫৯ ললিতা পাওয়ারের পক্ষে ফিল্মফেয়ার সেরা সহায়ক অভিনেত্রীর পুরস্কার
* ১৯৫৯ ফিল্মফেয়ার সেরা সব গীতিকার পুরস্কার শৈলেন্দ্রর জন্য "সাব কুছ সিখা হাম নে" এর জন্য
* ১৯৫৯ ফিল্মফেয়ার মুকেশের জন্য "সাব কুছ সিখা হাম নে" এর জন্য সেরা পুরুষ প্লেব্যাক পুরস্কার
* ১৯৫৯ হিন্দিতে সেরা ফিচার ফিল্মের জন্য রাষ্ট্রপতির রৌপ্যপদক 

## তথ্যসূত্র

## বাহিঃ সংযোগ

* 
* ''আনারি'' চলচ্চিত্রের একটি গবেষণা - ইন্ডিয়ায় সিনেমা, আইওয়া বিশ্ববিদ্যালয়
* পরিচালক হৃষীকেশ মুখোপাধ্যায়ের সরকারী শ্রদ্ধাঞ্জলি সাইট

বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শঙ্কর-জয়কিশন সুরারোপিত চলচ্চিত্র
বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
রাজ কাপুরের চলচ্চিত্রের তালিকা

ভারতীয় অভিনেতা, চলচ্চিত্র প্রযোজক এবং চলচ্চিত্র পরিচালক রাজ কাপুর এর চলচ্চিত্রের তালিকা  । 

## চলচ্চিত্রের তালিকা

## তথ্যসূত্র

বিষয়শ্রেণী:রাজ কাপুর
বিষয়শ্রেণী:অভিনেতাদের চলচ্চিত্র তালিকা
বিষয়শ্রেণী:ভারতীয় চলচ্চিত্র তালিকা
শোয়েব মোহাম্মদ

**শোয়েব মোহাম্মদ** (; জন্ম: ৮ জানুয়ারি, ১৯৬১) করাচি এলাকায় জন্মগ্রহণকারী কোচ, প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।

## প্রথম-শ্রেণীর ক্রিকেট
১৯৭৬-৭৭ মৌসুম থেকে ২০০১-০২ মৌসুম পর্যন্ত শোয়েব মোহাম্মদের প্রথম-শ্রেণীর খেলোয়াড়ী জীবন চলমান ছিল।

ছোটখাটো গড়নের অধিকারী ও প্রায়শঃই স্ট্রোকবিহীন অবস্থায় খেলা শোয়েব আহমেদ অনেক সময় অতিমানবীয় শক্তি নিয়ে ব্যাটিংয়ে মনোনিবেশ ঘটাতেন। পিতার ন্যায় তিনিও সচরাচর ব্যাটিং উদ্বোধনে নামতেন। মূলতঃ অফ সাইডেই তিনি শট খেলতে দক্ষতা প্রদর্শন করতেন। এছাড়াও, কভার ড্রাইভগুলো বেশ দৃষ্টিনন্দন ছিল। সামনের পায়ে ভর রেখে খেলতেন তিনি।

কভার অঞ্চলে ফিল্ডিং করতেন। তবে, লেগ সাইডে ডিপ অঞ্চলে কিংবা শর্ট লেগে হেলমেটের পিছনে দণ্ডায়মান থাকতে অধিক স্বাচ্ছন্দ্যবোধ করতেন। মাঝে-মধ্যে অফ স্পিন বোলিং করতেন। মূলতঃ থিতু হয়ে আসা জুটিতে ফাঁটল ধরাতে বোলিং কর্মে অগ্রসর হতেন।

## আন্তর্জাতিক ক্রিকেট
সমগ্র খেলোয়াড়ী জীবনে পঁয়তাল্লিশটি টেস্ট ও তেষট্টিটি একদিনের আন্তর্জাতিকে অংশগ্রহণ করেছেন শোয়েব মোহাম্মদ। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

সাতটি সেঞ্চুরি করেছেন তিনি। তন্মধ্যে, পাঁচটিই নিউজিল্যান্ডীয় বোলারদের মোকাবেলান্তে সফলতার সাথে সম্পন্ন করেছেন।

## অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। পাকিস্তানের ক্রিকেটের উন্নয়নের সাথে জড়িত রয়েছেন তিনি। কোচিংয়ের সাথে সম্পৃক্ত রয়েছেন ও পাকিস্তান ক্রিকেট বোর্ডের অধীনে যাচাইবাছাই কর্মের সাথে জড়িত তিনি। ২০০৯ সালে আব্দুল কাদির ও সেলিম জাফরের সাথে তিনিও দল নির্বাচকের ভূমিকায় অবতীর্ণ হয়েছিলেন। ১১ ফেব্রুয়ারি, ২০১৪ তারিখে জাতীয় দলে মঈন খানকে কোচের দায়িত্বের পাশাপাশি তাকে ফিল্ডিং কোচ হিসেবে মনোনীত করা হয়।

সাবেক পাকিস্তানি ক্রিকেটার হানিফ মোহাম্মদের সন্তান তিনি। ১৯৯০-এর দশকের মাঝামাঝি সময় পর্যন্ত ডানহাতি ব্যাটসম্যান হিসেবে পাকিস্তানের প্রতিনিধিত্ব করেছেন।

## তথ্যসূত্র

## আরও দেখুন
* আজমত রানা
* আরশাদ আইয়ুব
* পাকিস্তানি টেস্ট ক্রিকেটারদের তালিকা
* এশিয়া কাপের পাঁচ-উইকেট প্রাপ্তির তালিকা
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:করাচির ক্রিকেটার
বিষয়শ্রেণী:করাচি ব্লুজের ক্রিকেটার
বিষয়শ্রেণী:করাচি হোয়াইটসের ক্রিকেটার
বিষয়শ্রেণী:করাচি থেকে আগত ক্রিকেটার
বিষয়শ্রেণী:গুজরাতি বংশোদ্ভূত পাকিস্তানি ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার
বিষয়শ্রেণী:পাকিস্তান স্টারলেটসের ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:মুহাজির ব্যক্তি
বিষয়শ্রেণী:২০শ শতাব্দীর পাকিস্তানি পুরুষ ক্রীড়াবিদ